**PROCEDURA DE ACREDITARE A ASOCIAȚIILOR ȘI FUNDAȚIILOR**

**LA ALEGERILE LOCALE DIN ANUL 2020**

**CADRUL LEGAL**

* Hotărârea nr. 6/2020 a Autorității Electorale Permanente pentru aprobarea procedurii de acreditare, a modelelor documentelor de acreditare şi a modelelor ecusoanelor persoanelor acreditate la alegerile pentru pentru autorităţile administraţiei publice locale din anul 2020, publicată în Monitorul Oficial al României, Partea I, nr. 750 din 18.08.2020;
* Legea nr. 115/2015 pentru alegerea autorităților administrației publice locale, pentru modificarea [Legii administrației publice locale nr. 215/2001](http://legislatie.just.ro/Public/DetaliiDocumentAfis/79638), precum și pentru modificarea și completarea [Legii nr. 393/2004](http://legislatie.just.ro/Public/DetaliiDocumentAfis/55664) privind Statutul aleșilor locali, publicată în Monitorul Oficial al României, Partea I, nr. 349 din 20 mai 2015;

|  |  |
| --- | --- |
|  |  |

* Legea nr. 135/2020 privind stabilirea datei alegerilor pentru autoritățile administrației publice locale din anul 2020, precum și a unor măsuri pentru buna organizare și desfășurare a acestora, publicată în Monitorul Oficial al României, Partea I, nr. 626 din 16 iulie 2020.

Actele normative menționate pot fi consultate pe site-ul [www.roaep.ro](http://www.roaep.ro) la secțiunea ALEGERI LOCALE 2020/LEGISLAȚIE**,** accesând următorul următorul link:

<https://www.roaep.ro/prezentare/alegeri-locale-din-27-septembrie-2020-formulare-2/>

**PROCEDURA DE ACREDITARE A ASOCIAȚIILOR ȘI FUNDAȚIILOR**

* **Procedura de acreditare a asociațiilor și fundațiilor la alegerile locale din anul 2020 este reglementată prin Hotărârea nr. 6/2020 a Autorității Electorale Permanente pentru aprobarea procedurii de acreditare, a modelelor documentelor de acreditare şi a modelelor ecusoanelor persoanelor acreditate la alegerile pentru pentru autorităţile administraţiei publice locale din anul 2020, după cum urmează:**

**Art. 1**

(1) Pentru acreditarea la alegerile pentru autorităţile administraţiei publice locale din anul 2020, asociația sau fundația interesată trebuie să depună la Autoritatea Electorală Permanentă **o cerere**, conform modelului prevăzut în **anexa nr. 1**, până cel mai târziu cu **8 zile înaintea datei alegerilor**.

(2) Cererea prevăzută la alin. (1) va fi însoțită de **o copie a statutului** și **o copie a hotărârii judecătorești de înființare**, din care să rezulte că asociația sau fundația desfășoară **activități de apărare a democrației și a drepturilor omului** și **este legal constituită cu cel puțin 6 luni înaintea datei alegerilor**.

(3) Documentele prevăzute la alin. (2) pot fi transmise prin fax, poștă sau e-mail.

(4) În cel mult **5 zile** de la data înregistrării cererii, Autoritatea Electorală Permanentă eliberează asociațiilor și fundațiilor din România care îndeplinesc condițiile prevăzute de art. 89 alin. (3) din Legea nr. 208/2015 privind alegerea Senatului și a Camerei Deputaților, precum și pentru organizarea și funcționarea Autorității Electorale Permanente, cu modificările și completările ulterioare, documentele de acreditare, conform modelului prevăzut în anexa nr. 2.

**Art. 2**

(1) Pe baza documentului de acreditare emis de către Autoritatea Electorală Permanentă, asociația sau fundația poate desemna ca observatori interni numai persoane care nu au apartenență politică.

(2) Asociațiile şi fundațiile acreditate de către Autoritatea Electorală Permanentă au dreptul de a emite **ecusoane** pentru observatorii lor, conform modelului prevăzut în **anexa nr. 3**.

(3) Observatorii interni pot asista la operațiunile birourilor electorale ale secțiilor de votare și numai pe baza ecusonului prevăzut la alin. (2), însoțit de actul de identitate.

**Atenție!**

**Documentele pot fi transmise prin fax, poştă sau e-mail ori pot fi depuse la registratura Autorităţii Electorale Permanente** ***până cel mai târziu cu 8 zile* înaintea datei alegerilor, respectiv până în data de *19 septembrie 2020*.**

**Datele de contact ale AEP:**

Str. Stavropoleos, nr. 6, Bucureşti, Sector 3, 030084.

tel. +40 21 310 08 24;

fax: +40 21 310 13 86

e-mail: acreditare@roaep.ro

Acreditările se transmit solicitanţilor prin poştă, e-mail sau fax, conform solicitării acestora, ori predate persoanelor desemnate de aceştia.

**PROCEDURA DE ACREDITARE A OBSERVATORILOR INTERNAȚIONALI**

**LA ALEGERILE LOCALE DIN ANUL 2020**

**Procedura de acreditare a observatorilor internaționali la alegerile locale din anul 2020 este reglementată prin Hotărârea nr. 6/2020 a Autorității Electorale Permanente pentru aprobarea procedurii de acreditare, a modelelor documentelor de acreditare şi a modelelor ecusoanelor persoanelor acreditate la alegerile pentru pentru autorităţile administraţiei publice locale din anul 2020, după cum urmează:**

**Art. 4**

(1) Autoritatea Electorală Permanentă acreditează, **la cerere**, observatori internaționali.

(2) Cererile prevăzute la alin. (1) pot fi transmise prin fax, poștă sau e-mail.

(3) Cererile prevăzute la alin. (1) vor fi însoțite de **copiile documentelor de călătorie**, precum și de **copii ale documentelor emise de organizații străine sau internaționale** care desfășoară activități în domeniul electoral, redactate în limba română, engleză sau franceză, din care rezultă că persoanele care solicită acreditarea sunt desemnate, mandatate sau recomandate să observe alegerile pentru autorităţile administraţiei publice locale din anul 2020.

**Art. 5** - Modelul documentului de acreditare a observatorilor internaționali și reprezentanților instituțiilor mass-media străine este prevăzut în **anexa nr. 4**.

**IMPORTANT!**

**Art. 6.** - *Observatorii internaționali și reprezentanții instituțiilor mass-media străine pot asista la operațiunile birourilor electorale ale secțiilor de votare numai pe baza documentului de acreditare emis de către Autoritatea Electorală Permanentă, care este valabil și în copie, însoțit de actul de identitate.*

**Datele de contact ale AEP:**

Str. Stavropoleos, nr. 6, Bucureşti, Sector 3, 030084.

tel. +40 21 310 08 24;

fax: +40 21 310 13 86

e-mail: acreditare@roaep.ro

Acreditările se transmit solicitanţilor prin poştă, e-mail sau fax, conform solicitării acestora, ori predate persoanelor desemnate de aceştia.

**PROCEDURA DE ACREDITARE A REPREZENTANȚILOR INSTITUȚIILOR MASS-MEDIA STRĂINE LA ALEGERILE LOCALE DIN ANUL 2020**

**Procedura de acreditare reprezentanților instituțiilor mass-media străine la alegerile locale din anul 2020 este reglementată prin Hotărârea nr. 6/2020 a Autorității Electorale Permanente pentru aprobarea procedurii de acreditare, a modelelor documentelor de acreditare şi a modelelor ecusoanelor persoanelor acreditate la alegerile pentru pentru autorităţile administraţiei publice locale din anul 2020, după cum urmează:**

**Art. 3**

(1) Autoritatea Electorală Permanentă acreditează, **la cerere**, reprezentanții instituțiilor mass-media străine.

(2) Cererile prevăzute la alin. (1) pot fi transmise prin fax, poștă sau e-mail.

(3) Cererile prevăzute la alin. (1) vor fi însoțite de **copiile documentelor de călătorie**, precum și de **copii ale documentelor emise de instituții mass-media străine**, redactate în limba română, engleză sau franceză, din care rezultă calitatea de jurnalist.

(4) Reprezentanții instituțiilor mass-media străine care dețin carnet valabil de corespondent, eliberat de Ministerul Afacerilor Externe, vor transmite Autorității Electorale Permanente doar cererea de acreditare.

**Art. 5.** - Modelul documentului de acreditare a observatorilor internaționali și reprezentanților instituțiilor mass-media străine este prevăzut în **anexa nr. 4**.

**Important!**

**Art. 6** - *Observatorii internaționali și reprezentanții instituțiilor mass-media străine pot asista la operațiunile birourilor electorale ale secțiilor de votare numai pe baza documentului de acreditare emis de către Autoritatea Electorală Permanentă, care este valabil și în copie, însoțit de actul de identitate.*

**Atenție!**

**Documentele pot fi transmise prin fax, poştă sau e-mail ori pot fi depuse la registratura Autorităţii Electorale Permanente.**

**Datele de contact ale AEP:**

Str. Stavropoleos, nr. 6, Bucureşti, Sector 3, 030084.

tel. +40 21 310 08 24;

fax: +40 21 310 13 86

e-mail: acreditare@roaep.ro

Acreditările se transmit solicitanţilor prin poştă, e-mail sau fax, conform solicitării acestora, ori predate persoanelor desemnate de aceştia.